Пол Корню

**Пол Корню́**, ; *15. юн 1881, Лизйо, Нормандия, Франция – †6. юн 1944, тыж там — французскый механик и вынаходник; пионер авиации; первый во свѣтѣ пилот, што реализовав пилотованый вольный лет на геликоптерѣ, называном тогды «лѣтаючым бицикльом» 13. новембра 1907.

## Биография
Пол Корню ся родив во днесь заниклой комунитѣ а мав 9&nbsp;рокы, коли родина ся перенесла до недалекого Лизйо, де въедно з отцьом провадили торговлю и сервис *Automobiles, Cycles and Motorcyles*. А принагодно ремонтовали там ай шивчѣ машинкы. Отець скоро увидѣв, же Пол мать чудесный инженерскый талент: яко 14-рочный вынайшов термостат про инкубаторы, а до року 1907 мав зарегистрованы далшы вынаходы: моторбицикель, роторный мотор (въедно з отцьом), теплову годинку, трицикел и моторку на парный погон. Выпроектовав тыж мале авто з двома бензиновыма моторами а без ступньовкы. Але были добры вынаходникы, а слабы подузятникы, так же з того не мали жадный зыск, а родина ся поступно розростала, Пол быв старшый з 15&nbsp;дѣтей. Найвекшый его успѣхом была конштрукция геликоптера, але не знав в том часѣ рѣшити проблему корманьованя, не достав финансованя и мусѣв ся того проекту лишити. Загынув в часѣ бомбардованя Лизйо въедно з иншыма членами родины при операции десантованя союзных войск в Нормадии.

## Вынаходник геликоптера
Од року 1903 два французскы меценашы, Ернест Аршдек и Анри Дойч, выголосили рочный конкурз *Grand Prix d’Aviation* на лѣпшу конштрукцию лѣтаючой машины, котра мала перелетѣти замкнутым колом довжкы 1&nbsp;км. Награда была 50&nbsp;тысяч франкы, што в днешной добѣ еквивалент 150&nbsp;тысяч USD. Конштруктеры гектично ся взяли до роботы, але до року 1905 нико ся не приголосив до конкурзу.

Пол Корню спроектовав и выготовив модел геликоптера з мотором на двѣ коньскы силы и вагов , подобну на великого комара, и на чудо, тото фунговало. 4. октобра 1906, коли в Лизйо быв рочный ярмарок, Пол указав свой вынаход на дворѣ мѣстного коледжа. Малый геликоптер подскочив горѣ перед збудженыма позирачами и став ся сензациов. Город поддержав го финанчно, была выголошена зберька, и достав 12&nbsp;тысяч франкы на збудованя векшого геликоптера, котрый бы мав понести едну особу. Его зготовлѣня забрало майже рок, але в конци августа геликоптер уже подлетѣв, без пасажера. На 13. новембра 1907, день пробы, геликоптер вызерав, як живый, доста было невеликого вѣтру, обы машинов заколысало туды-сюды, а Пол и брат му, Жак, усиловали ся, обы геликоптер не понесло через поле. Перва проба не удала ся. Далшый подув вѣтра нагнав ся на машину, Жак выпустив держаня, а Пол верг ся цѣлов вагов на ручкы, обы удержати геликоптер на земли, але на чудо, машина ся взнесла на еден метер и так зостала 20&nbsp;секунд. Поль быв восторженый, свѣдкы одушевлены. То не быв елегантный лет, але то быв первый вертикалный штарт геликоптера з пасажером. Пол выграв того року награду Аршдека-Дойча. Одушевленый и финансованый имив ся правити далшый геликоптер, на два пасажеры, маючи надѣю выграти *Grand Prix d’Aviation* ай в року 1908. В марцу 1908 нова машина подняла Пола и Жака на около повдруга метры перед очима 200&nbsp;свѣдкох. Але награду достав Анри Фарман, што на еропланѣ *Voisin* успѣшно перелетѣв километровым колом. Пол пробовав зыскати финанции на Свѣтовой выставцѣ 1908 в Парижу, але не успѣв. То значило конець проекта, бо мусѣв думати о животѣ родины. 

## Жерела и одказы
* 
* 
* 

## Референции

Катеґорія:Вынаходници
Катеґорія:Авиация
Катеґорія:Персоналии 20. стороча